钦定古今图书集成/明伦汇编/氏族典/第234卷 > 张皓
## 钦定古今图书集成/明伦汇编/氏族典/第234卷 > 张皓

按《后汉书张皓传》，“皓字叔明，犍为武阳人也。六世祖
良，高帝时为太子少傅，封留侯。皓少游学京师，归仕
州郡，辟大将军邓骘府，五迁尚书仆射，出为彭城相。
永宁元年，征拜廷尉。皓虽非法家，而留心刑断，数与
尚书辨正疑狱，多以详当见从。时安帝废皇太子为
济阴王，皓与太常桓焉、太仆来历廷争之，不能得，退”
而上疏不省。及顺帝即位，拜皓司空。时清河赵腾上
言灾变，讥刺朝政，章下有司，收腾系考，所引党辈八
十馀人，皆以诽谤当伏重法。皓上疏谏，帝乃减腾死
罪一等。四年，以阴阳不和策免。阳嘉元年，复为廷尉，
卒。子纲。